Medzinárodná hádzanárska federácia

Medzinárodná hádzanárska federácia (, skrátene IHF) je medzinárodná strešná organizácia  pre hádzanú a plážovú hádzanú, ktorá združuje národné hádzanárske zväzy na celom svete. Súčasným prezidentom je Egypťan Hassan Moustafa, ktorý je na na jeje čele od roku 2000. Federácia bola založená 11. júla 1946 a v súčasnosti združuje 209 národných zväzov. IHF má sídlo v Bazileji, vo Švajčiarsku. Je riadnym členom Medzinárodného olympijského výboru (MOV) a takisto aj GAISF (býv. SportAccord).

Dejiny 
Prvá amatérska medzinárodná hádzanárska federácia, International Amateur Handball Federation (IAHF), vznikla v roku 1928. Jej reštruktualizáciou 11. júla 1946 na konkgrese v dánskej Kodani vznikla súčasná IHF. Medzi jej 7 zakladajúcich členov patrili: Dánsko, Francúzsko, Holandsko, Nórsko, Poľsko, Švajčiarsko a Švédsko. Svoje prvé majstrovstvá sveta v hádzanej so siedmimi hráčmi organizovala v roku 1938 v mužskej a 1957 v ženskej kategórii. Ako súčasť olympijských športov sa dostala hádzaná na olympijské hry prvýkrát v rokoch 1936 (hádzaná s 11 hráčmi) a 1972 (hádzaná so siedmimi hráčmi). Prvé majstrovstvá sveta v plážovej hádzanej sa organizovali v roku 2004.

Prezidenti IHF

Kompetencie IHF 
 Stanovovať oficiálne pravidlá hádzanej, špecifikácie výstroja, vybavenia a všetky vnútorné vykonávacie predpisy, ktoré sa musia vzťahovať na všetky medzinárodné a olympijské súťaže, pre ktoré IHF stanovuje systém súťaže.
 Kontrolovať a upravovať pravidlá menovania medzinárodných rozhodcov.
 Upravovať podmienky prestupov hráčov medzi jednotlivými krajinami.

Komisie IHF 
 Komisia pre organizáciu a súťaže (COC)
 Komisia pre pravidlá a rozhodcov (PRC)
 Trénerská a metodická komisia (CCM)
 Lekárska komisia (MC)
 Komisia pre rozvoj (CD)
 Arbitrážna komisia (AC)
 Hráčska komisia (AC)

Rebríček IHF 
IHF zostavuje svetový rebríček, ktorý zoraďuje jednotlivé národné reprezentácie podľa ich dosiahnutých výsledkov. Zostavujú sa rebríčky mužov i žien podľa výsledkov na majstrovstvách sveta, olympijských hier či kontinentálnych majstrovstiev, atď.

Konfederácie 
209 členských federácií (2017) je rozčlenených do 5 kontinentálnych konfederácií:

V rokoch 1977 až 2019, pred rozdelením amerického kontinentu na konfederácie NACHC a SCAHC, bola členom IHF aj Panamerická hádzanárska federácia (PATHF), ktorá združovala 34 národných hádzanárskych zväzov.

Členské federácie 
Vývoj počtu členských federácií:

V roku 2015 na XXXV. kongrese v Soči sa členom IHF stalo ďalších 7 členov a ich počet zvrástol na 204. Dva roky predtým na kongrese v Dauhe bol rekordný nárast počtu nových členov, konkrétne 18. V roku 2017 na XXXVI. kongrese v meste Antalya prijali za členom IHF ďalších 5 krajín: Anglicko, Fidži, Jamajka, Škótsko a Východný Timor.

✝ pozastavené členstvo

Podujatia 
Národné tímy
 Hádzanársky turnaj LOH
 Majstrovstvá sveta mužov
 Majstrovstvá sveta žien
 Majstrovstvá sveta juniorov (U21/U20)
 Majstrovstvá sveta kadetov (U19/U18)
 Majstrovstvá rozvojových národov
 Trofej rozvojových národov IHF
 Interkontinentálna trofej IHF
 Turnaj v plážovej hádzanej na Svetových hrách
 Majstrovstvá sveta v plážovej hádzanej

Kluby
 IHF Super Globe

Referencie

Externé odkazy 
 Oficiálna stránka Medzinárodnej hádzanárskej federácie 
 Medzinárodná hádzanárska federácia na stránke Medzinárodného olympijského výboru

Zdroj 
 IHF: Fascination for Thousands of Years Handball 

Hádzaná
Medzinárodné hádzanárske organizácie
Organizácie založené v 1946